Ds Fuess hei mir Mindo und Umgäbig erkundet. Uf ärä Schmätterlingsfarm Mariposeria hei mir ä Haut igleit, und di zahlrichä, buntä, jeder grössi Flatters beobachtet. So viel uf ei Hufä  hei mir no nie gse! Bim nä anschliessendä Walk dür d Wäuder, hett sech üs dr Amigo agschlossä. Dä tröi Hund isch üs ganzi 2 Stund nachätschaupet, bis är im Dorf vo sinä Artgenossä isch vertriebä wordä! Ufem Wäg zrügg zu üsem Outo, hett üs de ou no dr Willy Wuff begleitet. Ä Hund vo no tröierer Sortä. Är isch nümme vo üserer Sittä gwichä. Das si äuä üsi guetä Schwingigä :-))) Di tröii Seel hett di ganzi Nacht vor üsem Outo verharrt und am Morgä freudig gwädelet. Ds Südamerika hett's würklech ganz liebi  Hünd!!! Am liebschtä nämtä mir grad einä mit :-) Später si mir wieder ga Kolibris beobachte. Foti um Foti isch gschossä wordä. Aber nur wenigi flügendi si scharf usächo. Näbscht auem Übu, isch jetz ou no Nadläs Föteler kaputt! Die äquadorialä Schwingigä tüe üsnä Elektrogrät wahrschinlech gar nid guet! Jetz würd de glich ä Ibruch i üses Outo räntiere: 2 kaputti Compis, 2 chlini Digitalfötelers wo nüt tougä (dr eint Kartenfehler und dr ander unscharfi Kackfötelis, Nadläs Föteler, 2 Chochers wo nid einä  gieng.....todo rompio!!! Nachem nä feinä z' Mittag si mir mit em Outo id Näbuwäuder gstochä-uf Voguschou! Derbi si üs diversi Mindo Vögelis vor ds Rohr gflattert: zb: ä rufus motmat, ä masked drogan, ä Tucan Choco, ä grüenä Tucan und vo wittem ou no ä Cock-of-the-rock!